

**Gradska tržnica d.o.o., Augusta Šenoe 12, Varaždin –Tel. 042-320-956 / Fax 042-302-902 www.varazdinskiplac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**OBJAVA ZA MEDIJE**

/za objavu odmah/

**Vu Varaždinu na placu danas veselo uz zvuke tamburica**

**Gospodarska i Srednja strukovna škola svim zainteresiranima su demonstrirali programe koje nude budućim učenicima**

**Varaždin, 10.06.2017.** - Učenici i profesori Srednje strukovne i Gospodarske škole danas su na Gradskoj tržnici predstavili programe budućim polaznicima. Što znaju, demonstrirali su posjetiteljima, pa se tako danas na placu mogla dobiti masaža ruku, pa čak i šminkanje, a posebno zanimljive bile su izložene torbe i razni predmeti proizvedeni u radionici Srednje strukovne škole. Posjetitelji su mogli i kušati delicije koje su pripremili kuhari iz Gospodarske škole.

A kako bi posjet placu u subotnje jutro bio još posebniji, pobrinuli su se članovi KUD-a Hrvatskih željeznica. U živopisnim koreografijama atraktivni plesači i plesačice predstavili su se pjesmama i plesovima iz Hrvatskog Zagorja i Međimurja. Pratili su ih tamburaši koji su posjetitelje osvojili izvedbama 'Vu Varaždinu na placu' i 'Ja sem Varaždinec'.

Bilo je ovo još jedno u nizu subotnjih prijepodneva na varaždinskome placu, gdje se osim nabavke svježih domaćih proizvoda, moglo štošta naučiti i još bolje zabaviti. Iz Gradske tržnice najavljuju kako već 1. srpnja slijedi novo događanje, na kojem će se moći kušati zdravi sezonski 'zalogajčeki' i uživati u nastupima KUD-ova, a u pripremi su i kreativne radionice za djecu s 'voćnom' tematikom.

**Gradska tržnica d.o.o.**

direktor Predrag Ciglar

E: direktor@varazdinskiplac.hr

T: 042.320.956